દિલ્હીના મુખ્યપ્રધાનપદેથી ગત વર્ષે ૧૪ ફેબુ્રઆરીએ રાજીનામું આપનારા અને આ વર્ષે વેલેન્ટાઇન્સ ડે પર જ ફરી શપથ ગ્રહણ કરનારા આમ આદમી પાર્ટી (આપ)ના વડા અરવિંદ કેજરીવાલ આજે વડાપ્રધાન નરેન્દ્ર મોદીને મળ્યા હતા અને દિલ્હીને પૂર્ણ રાજ્યના દરજ્જા સહિત રાજધાનીને સ્પર્શતા શ્રેણીબદ્ધ મુદ્દાઓ અંગે ચર્ચા કરી હતી. કેજરીવાલે ૧૪મીએ દિલ્હીના રામલીલા મેદાન ખાતે યોજાનારા તેમના શપથવિધિ સમારોહમાં ઉપસ્થિત રહેવા મોદીને આમંત્રણ પણ આપ્યું હતું પરંતુ મોદીએ એમ કહ્યું હતું કે તેઓ ૧૪મીએ દિલ્હીમાં ન હોવાથી ઉપસ્થિત રહી શકે તેમ નથી.